### | | | | --- | --- | | | | | --- | | **Byråd** 25. september 2018 Sagsnr. 710-2018-134 Dok.nr. 710-2018-245059 Sagsbehandler DPSVE | | 138.                2. budgetopfølgning 2018 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til 2.
budgetopfølgning 2018 – herunder forslag til tillægsbevillinger.

Job og Økonomi udarbejder efter 1., 2. og 3. kvartal en
samlet budgetopfølgning for Favrskov Kommune. I budgetopfølgningen vurderes de
forventede udgifter i forhold til budgettet.

I budgetopfølgningerne er der særlig fokus på [adresse]
Kommunes overholdelse af budgettet til serviceudgifter. Hvis kommunerne samlet
set ikke overholder budgettet til serviceudgifter, skal kommunerne ifølge
statens sanktionslovgivning betale en del af bloktilskuddet tilbage.

Budgetopfølgningen afsluttes med en samlet oversigt, der
viser det forventede årsresultat i [adresse].

**VURDERING**

Budgetopfølgningen indledes med nogle budgetområder, som er
under observation i forhold til budgetoverholdelse. Der søges ikke
tillægsbevilling til observationsområderne på nuværende tidspunkt, da der er
tale om budgetområder, hvor der fortsat kan ske væsentlige ændringer i forbruget.

Job og Økonomi vurderer, at der på observationsområderne
foreløbigt er merudgifter på i alt 2,1 mio. kr. Heraf udgør de forventede
mindreudgifter til serviceudgifter 600.000 kr., mens der forventes merudgifter
på øvrige områder på 2,7 mio. kr.

Den foreløbige vurdering af observationsområderne viser
merudgifter til vintertjeneste på 2,3 mio. kr. På området for sårbare børn og
unge forventes mindreudgifter på i alt 200.000 kr.

I 2. budgetopfølgning 2018 søges en samlet tillægsbevilling
på 33,1 mio. kr. Forslaget til tillægsbevillinger vedrører primært ældreområdet
samt handicap- og psykiatriområdet. Begge områder blev i 1. budgetopfølgning
2018 nævnt som observationsområder i forhold til budgetoverholdelse.

På ældreområdet søges en tillægsbevilling på i alt 7,9 mio.
kr. Heraf vedrører 5,1 mio. kr. merudgifter til betaling for Favrskov Kommunes
borgere med ophold på plejecentre i andre kommuner eller mindreindtægter
vedrørende borgere fra kommuner med ophold i [adresse]. De øvrige
merudgifter på ældreområdet på 2,8 mio. kr. vedrører stigende udgifter i
hjemmeplejen som følge af flere visiterede timer samt merudgifter til betaling
for borgere med ophold på friplejehjem.

På handicap- og psykiatriområdet søges en tillægsbevilling
på i alt 8 mio. kr. Merudgifterne vedrører primært botilbudsområdet. De
stigende udgifter skyldes primært flere yngre borgere med behov for et
botilbud. På BPA-området (Borgerstyret Personlig Assistance) er der ligeledes
en stigning i udgifterne.

På både ældreområdet samt handicap- og psykiatriområdet er
der igangsat indsatser med henblik på at reducere budgetpresset. Den forventede
effekt i 2018 af de igangsatte indsatser er indregnet i ovenstående forslag til
tillægsbevilling.

På indtægtssiden reduceres Favrskov Kommunes indtægter fra
tilskud og udligning med i alt 23,3 mio. kr. Størstedelen vedrører
midtvejsreguleringen af statstilskuddet. Statstilskuddet reduceres som følge af
lavere udgifter på landsplan til indkomstoverførsler samt udgifter til
forsikrede ledige. Hertil kommer en reduktion af bloktilskuddet som følge af
lavere pris- og lønudvikling end forudsat i økonomiaftalen.

I 1. budgetopfølgning 2018 blev budgettet til
indkomstoverførsler reduceret med 14,7 mio. kr. I 2. budgetopfølgning indgår en
reduktion af udgifterne til forsikrede ledige på 10,7 mio. kr.

*Serviceudgifter*

I forhold til det vedtagne budget 2018 er budgettet til
serviceudgifter indtil nu reduceret med 3,1 mio. kr. som følge af tidligere
byrådsbeslutninger.

På observationsområderne, hvor der ikke søges
tillægsbevilling i 2. budgetopfølgning, er der forventede mindreudgifter til
service på 600.000 kr. jf. ovenstående.

I 2. budgetopfølgning 2018 foreslås tillægsbevillinger på i
alt 17,2 mio. kr. til serviceudgifter.

På de områder, hvor der overføres overskud og underskud
mellem årene, forventer institutionslederne at anvende i alt 12,6 mio. kr. af
de overførte overskud fra tidligere år på 51,9 mio. kr. I 2018 er der afsat en
budgetramme på 11,2 mio. kr., så institutionerne har mulighed for at anvende
opsparede overskud. Institutionernes forbrug af opsparede midler påvirker
dermed Favrskov Kommunes samlede serviceudgifter med forventede merudgifter på
1,4 mio. kr. i forhold til budgettet.

Det samlede forventede merforbrug på serviceudgifterne kan
på den baggrund opgøres til 14,9 mio. kr. i 2018 inklusiv tidligere afgivne
tillægsbevillinger, observationsområder, forslag til tillægsbevillinger i 2.
budgetopfølgning samt institutionernes forbrug af opsparede midler.

Som følge af ændrede skøn for udviklingen i priser og
lønninger samt merudgifter for kommunerne som følge af lovændringer forventes
den nationale serviceramme nedsat. For Favrskov Kommune medfører det en
reduktion af servicerammen på 0,8 mio. kr.

Det forventede merforbrug i forhold til den korrigerede
serviceramme udgør således 15,7 mio. kr.

|  |  |
| --- | --- |
| **Vurdering af serviceudgifter i 2018** | **Mio. kr.** |
| Afgivne tillægsbevillinger i 2018 (inden 2. budgetopfølgning) | -3,1 |
| Observationsområder i 2. budgetopfølgning 2018 | -0,6 |
| Forslag til forøgelse af budgettet til serviceudgifter i 2. budgetopfølgning 2018 | 17,2 |
| Forventet merforbrug af opsparede midler (decentraliseringsaftaler mv.) i forhold til den budgetterede ramme | 1,4 |
| **Forventet merforbrug på serviceudgifter i alt** | **14,9** |
| Forventet nedjustering af servicerammen | -0,8 |
| **Forventet merforbrug på serviceudgifter i forhold til korrigeret serviceramme** | **15,7** |

*Anlæg*

Med henblik på
at vurdere kommunens likviditet har administrationen vurderet det forventede
forbrug på anlægsprojekter i 2018.

Det oprindelige
budget 2018 udgør 127,6 mio. kr. på det skattefinansierede område. Der er
overført rådighedsbeløb på i alt 92,5 mio. kr. fra tidligere år (hvoraf 63 mio.
kr. kan henføres til 5 projekter). Hertil kommer enkelte tillægsbevillinger til
rådighedsbeløb i løbet af 2018. Det samlede korrigerede anlægsbudget i 2018 på
det skattefinansierede område (eksklusiv jordforsyning og ældreboliger) udgør
ca. 223,0 mio. kr.

Medio august 2018 er der bogført udgifter for ca. 50 mio.
kr. Der forventes et forbrug i 2018 på anlægsprojekterne på det
skattefinansierede område på ca. 138 mio. kr., hvilket betyder, at der skal
overføres ca. 85 mio. kr. fra 2018 til 2019 til færdiggørelse af projekterne.

**ØKONOMI**

De bevillingsmæssige konsekvenser på driften (eksklusiv
budgetneutrale omplaceringer) fremgår af nedenstående tabel.

|  |  |  |
| --- | --- | --- |
| **Udvalg (1.000 kr.)** | **2018** | **2019-22** |
| Økonomiudvalget | 27.328 | 0 |
| Teknik- og Miljøudvalget | 0 | 0 |
| Børne- og Skoleudvalget | 0 | 0 |
| Social- og Sundhedsudvalget | 15.900 | 0 |
| Arbejdsmarkedsudvalget | -10.700 | 0 |
| Kultur- og Fritidsudvalget | 0 | 0 |
| Planudvalget | 0 | 0 |
| **I alt** | **33.067** | **0** |

Note: Minus angiver mindreforbrug, som tilføres
kassebeholdningen.

**INDSTILLING**

Direktøren for Job og Økonomi indstiller til Byrådet:

1. At der inden for Økonomiudvalgets område gives en samlet
tillægsbevilling på 27.328.000 kr., som finansieres af kassebeholdningen.

2. At der inden for Social- og Sundhedsudvalgets område gives en samlet
tillægsbevilling på 15.900.000 kr., som finansieres af kassebeholdningen.

3. At der inden for Arbejdsmarkedsudvalgets område gives en samlet
tillægsbevilling på Paw Frandsen kr., som tilføres kassebeholdningen.

4. At budgetomplaceringerne godkendes.

**BESLUTNING**

***Kultur- og Fritidsudvalget, 3. september 2018:***

Fraværende:ingen

Indstilles godkendt.

***Social- og Sundhedsudvalget, 4. september 2018:***

Fraværende:Ingen

Ad 2 og 4. Indstilles godkendes.

***Planudvalget, 4. september 2018:***

Fraværende:Tine Lind

Ad 4. Indstilles godkendt.

***Børne- og Skoleudvalget, 6. september 2018:***

Fraværende:Tine Lind

Ad. 4: Indstilles godkendt.

***Teknik- og Miljøudvalget, 6. september 2018:***

Fraværende:Adam Johnsen

Ad 4. Indstilles godkendt

***Arbejdsmarkedsudvalget, 11. september 2018:***

Fraværende:Oda Jeppesen

Ad 3 og 4. Indstilles godkendt.

***Økonomiudvalget, 18. september 2018:***

Fraværende:Lotte Gregersen, Adam Johnsen

Indstilles godkendt.

**Bilag**

|  |  |
| --- | --- |
| 2. budgetopfølgning 2018 - notat | 710-2018-211418 |